Likumprojekts

**Grozījumi Maksājumu pakalpojumu un elektroniskās naudas likumā**

Izdarīt Maksājumu pakalpojumu un elektroniskās naudas likumā (Latvijas Vēstnesis, 2010, 43. nr.; 2011, 52., 85. nr.; 2013, 128., 187. nr.; 2014, 92. nr.; 2015, 248. nr.; 2016, 108., 241. nr.; 2017, 54., 222. nr.; 2018, 132. nr.; 2019, 75. nr.) šādus grozījumus:

1.  56. pantā:

papildināt pantu ar 2.1daļu šādā redakcijā:

"(21) Ja Komisija konstatē, ka maksājumu pakalpojumu izmantotājs vai elektroniskās naudas turētājs, kurš nav uzskatāms par patērētāju, neievēro Eiropas Savienības tieši piemērojamos tiesību aktos maksājumu pakalpojumu un elektroniskās naudas jomā noteiktās prasības, tā ir tiesīga piemērot šā panta pirmās daļas 2. punkta "a" un "c" apakšpunktā minētās sankcijas.";

aizstāt trešajā daļā vārdus "un otrās" ar vārdiem un skaitli "otrās un 2.1".

2.  105. pantā:

izteikt otrās daļas otro un trešo teikumu šādā redakcijā:

"Komisija ir tiesīga uzsākt administratīvo lietu gadījumos, kad no iesniegumā sniegtās informācijas un tam pievienotajiem materiāliem izriet, ka ir pieļauts pārkāpums, kas radījis vai var radīt būtisku kaitējumu šo pakalpojumu izmantotāju vai elektroniskās naudas turētāju grupas interesēm (kolektīvajām interesēm) vai atsevišķam šo pakalpojumu izmantotājam vai elektroniskās naudas turētājam, kurš nav uzskatāms par patērētāju. Komisija iesnieguma iesniedzējam sniedz atbildi Iesniegumu likumā noteiktajā kārtībā.";

izteikt ceturtās daļas pirmo teikumu šādā redakcijā:

"Ja Patērētāju tiesību aizsardzības centrs, izskatot administratīvo lietu, konstatē, ka šā likuma [VII,](https://likumi.lv/ta/id/206634#n9.1) [VIII, IX, IX1,](https://likumi.lv/ta/id/206634#n9.1) X, XI, XII, XIII, XIII1 un [XIV nodaļas](https://likumi.lv/ta/id/206634#n14) noteikumu un Eiropas Savienības tieši piemērojamo tiesību aktu maksājumu pakalpojumu un elektroniskās naudas jomā neievērošana radījusi vai var radīt būtisku kaitējumu patērētāju grupas interesēm (patērētāju kolektīvajām interesēm) vai atsevišķam patērētājam, tas ir tiesīgs pieņemt lēmumu, ar kuru uzdod maksājumu pakalpojumu sniedzējam vai izmantotājam, elektroniskās naudas emitentam vai turētājam izbeigt šā likuma [VII, VIII, IX, IX1,](https://likumi.lv/ta/id/206634#n9.1) X, XI, XII, XIII, XIII1 un [XIV nodaļas](https://likumi.lv/ta/id/206634#n14) noteikumu un Eiropas Savienības tieši piemērojamo tiesību aktu maksājumu pakalpojumu un elektroniskās naudas jomā neievērošanu vai novērst pieļautos pārkāpumus un noteikt šai nolūkā nepieciešamo darbību izpildes termiņu.";

izteikt piekto daļu šādā redakcijā:

"(5) Komisija, izskatot administratīvo lietu, saskaņā ar šā panta otro daļu ir tiesīga pieņemt lēmumu, ar kuru uzdod maksājumu pakalpojumu sniedzējam vai izmantotājam, elektroniskās naudas emitentam vai turētājam izbeigt šā likuma [VII, VIII, IX, IX1,](https://likumi.lv/ta/id/206634#n9.1) [X, XI, XII, XIII, XIII1,](https://likumi.lv/ta/id/206634#n13.1) [XIV](https://likumi.lv/ta/id/206634#n14) un XIV1nodaļas noteikumu un Eiropas Savienības tieši piemērojamo tiesību aktu maksājumu pakalpojumu un elektroniskās naudas jomā neievērošanu vai novērst pieļautos pārkāpumus, un noteikt šim nolūkam nepieciešamo darbību izpildes termiņu."

Likums stājas spēkā nākamajā dienā pēc tā izsludināšanas.

Finanšu ministrs

J. Reirs